ชัดแล้ว! BPP เดินหน้าผลิต “หงสา” เต็มกำลังตั้งแต่ม.ค.63-เตรียมจ่ายปันผล
ชัดแล้ว! BPP เดินหน้าผลิต "หงสา" เต็มกำลังตั้งแต่ม.ค.63-เตรียมจ่ายปันผล
ชัดแล้ว! BPP เดินหน้าผลิต "หงสา" เต็มกำลังตั้งแต่ม.ค.63-เตรียมจ่ายปันผล
21 ก.พ. 2563

บริษัท บ้านปู เพาเวอร์ จำกัด (มหาชน) หรือ BPP รายงานผลการดำเนินงานประจำปี 2562 มีกำไรสุทธิ 2.97 พันล้านบาท ลดลง 22% เมื่อเทียบกับช่วงเดียวกันของปีก่อนมีกำไร 3.81 พันล้านบาท
โดยปัจจัยที่ส่งผลให้บริษัทมีกำไรลดลงเนื่องจากมีรายได้จากการขายลดลงจากปีก่อน 635 ล้านบาท คิดเป็น 10% ซึ่งเป็นผลจากการลดลงของรายได้โรงไฟฟ้าพลังงานความร้อนร่วม ซึ่งมีส่วนมาจากกรณีเหตุแผ่นดินไหวในประเทศลาว เมื่อวันที่ 21 พ.ย.62 ส่งผลให้โรงไฟฟ้าหงสา เครื่องที่ 1-3 ต้องหยุดการผลิตฉุกเฉินเพื่อตรวจสอบเครื่องจักรและอุปกรณ์โรงไฟฟ้า
อย่างไรก็ตาม BPP แจ้งข้อมูลผ่านคำอธิบายผลการดำเนินงานงวดปี 2562 ว่า โรงไฟฟ้าหงสาที่ได้รับผลกระทบจากเหตุแผ่นดินไหวได้กลับมาเดินเครื่องผลิตแบบสมบูรณ์แล้วตั้งแต่ในช่วงเดือน ม.ค.63
พร้อมกันนี้ BPP ประกาศแจกปันผลจากงวดดำเนินงานวันที่ 1 ก.ค.62 ถึงวันที่ 31 ธ.ค.62 อัตราการจ่ายปันผลเป็นเงินสด 0.30 บาทต่อหุ้น วันที่ไม่ได้รับสิทธิปันผล (XD) 9 เม.ย.63 วันที่จ่ายปันผล 28 เม.ย.63